**INSTRUCȚIUNI PENTRU OFERTANȚI**

CONCURS DESCHIS PENTRU ACHIZIȚIA SERVICIILOR DE REPARAȚII

Cerere de oferte:

Data publicării anunțului – 22.04.2024

Termenul limită de prezentare a dosarului – 29.04.2024, inclusiv.

PRE-CALIFICAREA OFERTANȚILOR

Criterii de calificare pentru ofertanți:

* este companie de construcții înregistrată în Republica Moldova;
* activează în Republica Moldova de cel puțin 3 ani în domeniul construcțiilor;

PREGĂTIREA DOSARULUI

Dosarul de aplicare va cuprinde următoarele documente:

* Oferta tehnică (trebuie să fie prezentată în conformitate cu caietul de sarcini (Anexa 1);
* Oferta financiară (prețurile trebuie sa fie prezentate în forme de sume fixe, incluzând toate costurile, inclusiv TVA.
* Ofertele se depun în conformitate cu cerințele și procedura prevăzută în prezenta Instrucțiune pentru ofertanți, secțiunea: Cum și unde se depune dosarul.
* La pregătirea dosarului, solicitanții vor examina în detaliu cererea de ofertă. Lipsa anumitor informații, esențiale pentru executarea contractului, solicitate în cererea de ofertă, pot duce la respingerea propunerii.
* Toate costurile legate de pregătirea și/sau depunerea dosarului de aplicare vor fi suportate de către ofertanți, indiferent dacă propunerea lor a fost selectată sau nu.
* Ofertele, precum și toată corespondența cu ofertantul va fi în limba română.

**Următoarele termene limită se aplică acestei cereri de oferte:**

|  |  |
| --- | --- |
| **Acțiune** | **Termen limită** |
| Termen limită pentru depunerea dosarelor  | 29.04.2024 |
| Analiza dosarelor  | 30.04.2022 – 02.05.2023 |
| Decizia comisiei de atribuire a contractelor | 03.05.2023 |
| Data de începere a contractelor | 07.05.2023 |

**Data limită pentru depunerea dosarelor candidaților**: 29 aprilie 2024, cu titlul mesajului oferte servicii/lucrări de reparații interioare, la adresa electronică: moldova.aibi@gmail.com.

OFERTA TEHNICĂ

Oferta tehnică (datată, semnată și ștampilată de ofertant) va fi prezentată în limba română.

Oferta tehnică va include:

* Licența de activitate și certificatele aferente activității;
* Certificatul de înregistrare;
* Devizul local;
* Borderoul de resurse;
* Catalogul de prețuri unitare.

OFERTA FINANCIARĂ

Oferta urmează a fi datată, semnată și ștampilată de către ofertant.

* Preţurile vor fi indicate în Lei moldovenești.

EVALUAREA DOSARELOR

Evaluarea dosarelor va avea loc în două etape:

1) Analiza companiilor în raport cu criteriile de pre-calificare enunțate și analiza ofertelor tehnice conform specificațiilor solicitate, inclusiv verificarea conformității cu cererea de oferte.

2) Evaluarea ofertelor financiare pentru fiecare poziție în parte.

Stabilirea ofertei câștigătoare: Ofertele care corespund parametrilor tehnici solicitați vor fi evaluate prin compararea preţurilor, specificate în ofertă. Evaluarea va fi efectuată pentru fiecare poziție separat. Necomunicarea tuturor informațiilor legate de articolul oferit sau neprezentarea documentației solicitate de către Amici dei Bambini - Moldova poate duce la respingerea ofertei.

ÎNCHEIEREA CONTRACTULUI ȘI PLATA

* Va fi selectată oferta cu cel mai bun raport dintre preţ, termen de garanție și termen de execuție a lucrărilor.
* Amici dei Bambini - Moldova are rolul de organizator și decident în cadrul prezentului concurs.
* Contractele de prestare servicii cu compania câștigătoare va fi semnat de către Organizație în calitate de Beneficiar și compania selectată - Antreprenor.
* Contractul cu compania câștigătoare va fi semnat în Lei moldovenești.
* Prețul stabilit în contract va rămâne fix pe toată perioada de implementare a contractului.
* Plata va fi efectuată, prin transfer bancar, pe contul de decontare a furnizorului, în lei moldovenești.
* Achitarea pentru serviciile contractate va fi realizată în două tranșe, după cum urmează: 50% la încheierea contractului, în baza contului de plată și 50% în baza facturii fiscale și actelor de recepție, după semnarea și recepționarea procesului verbal de predare-primire pe șantier.

CONDIȚIILE DE EXECUTARE

Termenul de executare a lucrărilor de la data încheierii contractului de prestare a serviciilor va fi specificat de către ofertant în oferta tehnică. Termenul de realizare al lucrărilor va prezenta un criteriu de evaluare al ofertelor.

ANTIFRAUDĂ ȘI CORUPȚIE

Amici dei Bambini - Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau neprofesionale și obstrucționarea ofertanților. Amici dei Bambini - Moldova solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

CONFIDENȚIALITATE ȘI PROTECȚIA DATELOR CU CARACTER PERSONAL

Ofertele înscrise la concurs vor conține, direct sau indirect, date cu caracter personal. Amici dei Bambini - Moldova va asigura confidențialitatea datelor cu caracter personal în procesul de colectare, prelucrare și stocare a acestora.